Kathy Schmidt

Kathryn Joan (Kathy) Schmidt (s. 29. joulukuuta 1953) on entinen yhdysvaltalainen keihäänheittäjä. Hän on yhä vuonna 2009 viimeisin yhdysvaltalainen keihäänheiton olympiamitalisti.

Schmidt saavutti keihäänheitossa olympiapronssia Münchenin 1972 olympialaisissa tuloksella 59,94 m, jonka hän heitti ensimmäisellä heitollaan. Montréalin 1976 olympialaisissa hän saavutti toisen olympiapronssinsa tuloksella 63,96 m. Hän heitti yli 60 metriä vasta viimeisellä heittokierroksella ja nousi viidenneltä sijalta kolmanneksi ohi kahden itäsaksalaisheittäjän.

Kathy Schmidt heitti Fürthissä 11. syyskuuta 1977 keihäänheiton maailmanennätyksen 69,32 m. Ennätys pysyi hänen nimissään kesäkuuhun 1979, jolloin itäsaksalainen Ruth Fuchs otti sen takaisin nimiinsä.

Lähteet 

 
 
 

Yhdysvaltalaiset keihäänheittäjät
Yhdysvaltalaiset olympiamitalistit
Vuonna 1953 syntyneet
Elävät henkilöt